F-1: elvehetik Spanyolország Forma-1-es versenyeit | Sportvilág | Szeged - delmagyar.hu
Sportvilág > F-1: elvehetik Spanyolország Forma-1-es versenyeit
F-1: elvehetik Spanyolország Forma-1-es versenyeit
Spanyolország elveszítheti idei Forma-1-es versenyeinek rendezési jogát, miután a hétvégén rasszista inzultus érte a Barcelona melletti pályán a brit Lewis Hamiltont.
A Nemzetközi Automobil Szövetség (FIA) hétfőn "a lehető legkomolyabban" erre figyelmeztette Spanyolországot. Április 27-én a barcelonai Montmelo pályáján rendeznének Spanyol Nagydíj-futamot, augusztus 24-én pedig Valencia adna otthont az Európai Nagydíjnak.
A FIA szóvivője úgy fogalmazott, hogy a Lewis Hamiltont ért atrocitás "a szervezet elveinek durva megsértését jelenti, és ha megismétlődik, szigorú szankciókat von maga után". A montmelói pálya igazgatója szintén "döbbenetét és sajnálatát" fejezte ki. Ramon Praderas hozzátette: "Rendkívül sokat veszíthetünk, ha nem akadályozzuk meg az efféle atrocitásokat".
A pálya tesztelésekor fanatikus szurkolók egy csoportja rasszista sértegetéseket kiabált Lewis Hamilton felé. A rendezők szerint a spanyol drukkerek azért voltak "kiakadva", mert szerintük a McLaren csapat részrehajlóan a brit pilótának kedvezett az elmúlt szezonban, a csapat spanyol versenyzője, Fernando Alonso rovására.
Magyarország és Románia közösen adhat otthont a Dakar Series elnevezésű új rali sorozat első… Tovább olvasom